जिंगल बेल्स से गूंजी चारों दिशाएं
यीशुमसीह का जन्मदिन क्रिसमस शुक्रवार को शहर में उल्लास धूमधाम से मनाया गया। हर कहीं से मैरी क्रिसमस, कैरल हालेलुइया की गूंज सुनाई पड़ी। समूह ईसाई समुदाय नए परिधानों में सजकर चर्च में पहुंचे और जीजस क्राइस्ट के आगे शीश झुकाकर प्रार्थना की, वहीं एक-दूसरे को क्रिसमस की बधाई दी। लोगों ने सुख-समृद्धि की आशीष के लिए भी कामना की। सांता क्लॉज ने मिठाई गिफ्ट बांटे।
शहर के विभिन्न मैरिज पैलेसों में रंगारंग सांस्कृतिक कार्यक्रमों के साथ प्रभु यीशु मसीह के आगमन की खुशियां मनाई। विशेष प्रार्थना सभाएं एवं प्रवचन कार्यक्रम चले, वहीं भजनों से यीशु का गुणगान किया गया। हरेक समागम में नगर निगम के मेयर बलवंत राय नाथ विशेष तौर पर पहुंचे और क्रिसमस की बधाई दी।
यीशुकी शरण में आने से कट जाते हैं संकट : ठंडीसड़क स्थित ऐतिहासिक मैथोडिस्ट चर्च में क्रिसमस मेले में हजारों श्रद्धालु उमड़े जिनमें ईसाई समुदाय के अलावा अन्य धर्मों के लोग भी शामिल थे। लोगों ने यीशु मसीह की सारी सृष्टि को ब्लेसिंग देती आदमकद प्रतिमा के कदमों एवं बेतलेहम की कुटिया के समक्ष कैंडल जलाकर दुआ की। फादर अनिल विलियम ने क्रिसमस की महत्ता बताते हुए बाइबिल में दर्ज श्लोक सुनाए। यीशु की शरण में आकर सभी पाप, रोग, दोष कट जाते हैं।
उन्होंने कहा कि यीशु कहते हैं कि अपने लिए दूसरों से जो चाहते हो, दूसरों से भी वैसा व्यवहार करो। दूसरों के लिए कुछ करने का जब्बा रखोगे तो प्रभु यीशु तुम्हारे लिए भी करेगा। समागम में अमित मसीह, ज्योति मसीह, दीपिका मसीह, त्रिजा मसीह का विशेष योगदान रहा। श्रद्धालुओं ने अपने प्रभु की महिमा का गुणगान करते हुए भजन गाए, वहीं सभी ने विशेष प्रार्थना सभा में भाग लिया। इस दौरान लगाए लंगर में सभी ने एक साथ प्रभु यीशु का प्रसाद ग्रहण किया।
पपीहापैलेस में धूम :वाइस आफजीजस चर्च की ओर से पपीहा पैलेस में धूमधाम से क्रिसमस मनाया गया, सैकड़ों महिला-पुरुषों ने हाथ जोडक़र शीश झुकाकर जीजस क्राइस्ट का धन्यवाद किया। पास्टर विलसन सोनी ने क्रिसमस की बधाई दी। श्रद्धालु युवतियों ने बेहद भावपूर्ण अंदाज में रूहे पाक हम बुलाते हैं तुझे अपने दरम्यान गाया जबकि बच्चों ने जीजस इज विनर मैन भक्ति गीत पेश करके प्रभु यीशु को रिझाया। बच्चों ने सोलो सांग, भंगड़ा गिद्दा से माहौल को खुशनुमा बनाया।
हैब्रोनचर्च में स्पेशल प्रेयर: जुझारनगर गली नंबर 17 स्थित हैब्रोन चर्च में भी सैकड़ों श्रद्धालुओं ने नाच-गाकर क्रिसमस सेलिब्रेट किया। पास्टर बलसन ने प्रभु यीशु के धरती पर अवतार लेने का प्रसंग सुनाया जबकि श्रद्धालुओं ने परमेश्वर के भजन, स्पेशल प्रेयर की। इस दौरान क्रिसमस केक काटा गया जबकि क्रिसमस बच्चों को पुरस्कार दिए गए। समागम में खुशी को दोगुना जताते हुए छोटा बड़ा फादर बनाए गए।
क्रिसमस पर सेल्फी का क्रेज- शहर में क्रिसमस धूमधाम के साथ मनाया गया। शहर के एक चर्च में कुछ लड़कियों ने सेलिब्रेशन के यादगार पलों को कैद करने के लिए सेल्फी ली। फोटो: एसएस सोनू
ऐतिहासिक मैथोडिस्ट चर्च में शुक्रवार को हजारों श्रद्धालु उमड़े। ईसाई समुदाय के अलावा अन्य धर्मों के लोग भी शामिल थे।
पाहृबर हाउस रोड पर सथित स्कूल मे क्रिसमिस पर कैंडल जलाता बच्चा।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva mag_Deva